Mellilän vaakuna

Mellilän vaakuna oli Mellilän kunnan tunnus. Vaakunan aihe viittaa maatalouspitäjän neljään henkikirjoituskylään.

Vaakunan selitys kuuluu  ”vihreässä kentässä neljä kultatähkää, jotka yhtyvät varsistaan ristiksi.” Vaakunan on suunnitellut Kaj Kajander, ja Mellilän kunnanvaltuusto hyväksyi sen 10. maaliskuuta 1969. Sisäasiainministeriö vahvisti vaakunan käyttöön 11. heinäkuuta samana vuonna.

Vaakuna jäi epäviralliseksi kotiseutuvaakunaksi 2009, kun Mellilä yhdistyi Loimaan kaupunkiin.

 Lähteet 



Mellilä
Luokka:Mellilä